වී අලෙවි මණ්ඩලය විශාල වශයෙන් වී මිලදී ගැනීම් සිදු කළ නිසා පෞද්ගලික අංශයට ගිය කන්නවල දී තරම් විශාල වී ප්‍රමාණයක් මිලදී ගැනීමට නොහැකි විය.එම නිසා මේ වන විට පෞද්ගලික අංශය ඔවුන්ගේ වී රුපියල් 31 – 34 අතර මිලකට මිලදී ගනිති.පෞද්ගලික සහල් මෝල් හිමියන්ට වී නොමැති වීම නිසා වී අලෙවි මණ්ඩලය මිලදී ගත් වී තොග වැඩි මිලට ඉල්ලා තිබේ.උපරිම ලාභයක් තබාගත හැකිනම් පමණක් ඉදිරියේදී ඒවා පෞද්ගලික අංශයට විකිණීමට මණ්ඩලය බලාපොරොත්තු වෙයි.වී අලෙවි මණ්ඩලය සතුව තිබූ වී සංචිත සහ මෙවර වී අලෙවි මණ්ඩලය මිලදී ගත් වී තොග ඇතුළුව රජය සතු වී සංචිතය මෙටි‍්‍රක් ටොන් ලක්ෂ දෙක ඉක්මවා තිබේ.අතිරික්ත වී වලින් සකස් කළ පළමු සහල් තොගය දැනටමත් අපනයනය කර ඇති අතර එහි දෙවන තොගයද අපනයනය කිරීමට සූදානම් කර තිබේ..